google/wiki40b huggingface dataset:
Loso

Begynnelsen

Loso var en av de første populære rockeband fra 90-tallet i Thailand, det var stiftet av Seksan Sookpimay. Han er født 7. august 1974. Inspirert av bl.a Guns N' Roses og Carabao kjøpte Sookpimay sin første gitar i 1991. Innen et år hadde den da 17 år gamle gitarist-vokalisten blitt leder for hus-bandet på en pub kalt Austin Pub. Han spilte alt fra Thai rock og pop til Rolling Stones og Jimi Hendrix.

Lo Society

Etter et par år hadde han klart å skrive ti låter som han spilte inn sammen med Kittisak «Yai» Khotkam (født 22. januar 1973) på trommer og Apirath Sukkhajitr (født 20. september 1967) på bass og sendte kassetten til en populær Thai rock-duo Asanee-Wasan. Det førte til kontrakt med Thailands største plate selskap GMM Grammy. Med navnet Lo Society ble albumet gitt ut i 1996, den solgte 1,5 millioner eksemplarer.
Loso ga ut 8 plater til og alle solgte minst 1 million andre opp i 3 millioner eksemplarer.
Etter å ha gitt ut live albumet Loso Live Concert i 2002 brøt Loso samarbeidet. Sek gikk solo mens Yai og Rath dannet et nytt band kalt Fahrenheit.
Sek Loso ga ut cd-en 7th August i 2003 og Bird Son Bird Sek med popveteranen Bird Thongchai Mcintyre i 2004.
Seksan ville gjøre noe større og dro til England for å lære seg engelsk slik at han kunne gi ut plater internasjonalt.

Det nye Loso

Med Chris Borsberry på bass og Eric Lavanche på trommer hadde Sek et nytt band. Han tok med bandet tilbake til Thailand for en seks måneder turné.
Loso fikk respons fra Owen Morris(Ash, Oasis, The Verve) og ble fløyet til Thailand av GMM Grammy for å bli introdusert for Sek. Etter å ha sett Loso spille for 50. 000 på Pattaya International Festival var han virkelig imponert. Morris produserte sangene "I Wish I Could", "I Just Wonder" og "Fly Away" . Med tidligere Oasis medlem Paul "Bonehead" Arthurs i bandet har Loso en lang internasjonal turné, inkludert festivaler.
Morris har også produsert noen Thai sanger med Sek, "Chun mai sun-oiy" ("ฉันไม่สำออย"), "Karm chun pai korn" ("ข้ามฉันไปก่อน") og punkversjonen av den tidligere hiten, "Pantip", som er inkludert i Sek Loso: The Collection som kom ut i 2005.
Et nytt Thai album, Black and White kom ut i 2006.
Germán Burgos

Landslagsspill

Burgos fikk med seg 35 landskamper for det argentinske landslaget, han var ubenyttet keeperreserve i VM-sluttspillene i 1998 og 2002.

Utenom fotballen

Burgos er vokalist i det argentinske rockebandet The Garb, tidligere kjent som Simpatía som har vært aktiv siden 1999.
Dyrene i Afrika

«Dyrene i Afrika» er ei barnevise med tekst av Thorbjørn Egner og melodi av danske Aage Stentoft.

Annen tekst

Stentoft komponerte melodien til Ludvig Brandstrups revyvise «Molak Molak Mak Mak Mak» i 1935.
To år seinere skrev Herberth en norsk tekst, «Ole, Dole, Doff», som ble sunget av Einar Rose.
Fylkesvei 3450

Fylkesvei 3450 går mellom Hødnebøkilen og Røysland i Risør kommune. Veien er 4,9 km lang.
Frem til 2019 hadde veien betegnelsen Fylkesvei 7.
Sun Yat-sen-universitetet i Moskva

Sun Yat-sen-universitetet i Moskva (tradisjonell kinesisk: 莫斯科中山大學, forenklet kinesisk: 莫斯科中山大学, pinyin: Mòsīkē Zhōngshān Dàxué, offisielt Det kommunistiske Sun Yat-sen-universitetet for Kinas slitere, Коммунистический университет трудящихся Китая имени Сунь Ятсена, Kommunistitsjeskij universitet trudjasjhihsja Kitaja imeni Sun' Jatsena) var en Komintern-skole i Moskva som bestod fra 1925 til 1930. Den var en treningsleir for kinesiske revolusjonære tilhørende både Kuomintang og Det kinesiske kommunistiske parti.
I 1923 gjorde Kuomintangs leder Sun Yat-sen fremstøt overfor både de kinesiske kommunistparti og Sovjetunionen. Han mente at det var viktig for Kuomintang å trene flere kinesiske revolusjonære.
Sun Yat-sen-universitetet begynte sin virksomhet den 7. november 1925. Universitetet ble etablert ved å skille ut kinesiskavdelingen fra Det kommunistiske universitet for Østens slitere, som hadde om lag hundre kinesiske studenter.
Det lå på adressen Volkhonkagaten 16, tretti minutters gange fra Kreml.
Det ble undervist i marxisme og leninisme, og om praktisk mobilisering og propaganda, og dessuten i militære fag. Det ble også gitt praktisk militær trening. Blant «gjesteforeleserne» kan nevnes Josef Stalin, Leon Trotskij, Zhang Guotao, Xiang Zhongfa og August Thalheimer.
Opplegget var toårig, og blant dem som fikk sin trening der var de 28 bolsjeviker (de ble kjent under dette navn da de gjorde seg gjeldende i Kina som en sterk fraksjon i Partiet), Zuo Quan, He Zhonghan, Deng Wenyi, Deng Xiaoping, og Chiang Ching-kuo.
I 1927, da alliansen mellom Koumintang og kommunistene brøt sammen, ble Kuomintang-studentene sendt hjem til Kina. Da maktkampen mellom Stalin og Trotsky var på sitt heftigste ble skolens rektor Karl Radek, fjernet og erstattet med din nestkommanderende, Pavel Mif. Han ble imidlertid snart oppslukt av andre oppgaver.
I realiteten opphørte universitetet i 1930, men formelt tok det enda noen få år før det ble nedlagt.
Arthur Conolly

Bakgrunn

Arthur Conolly var den tredje av de seks sønner av Valentine Conolly, som var blitt rik i India. Han ble foreldreløs ssom tolvåring - foreldrene døde da med få dagers mellomrom.

Virke i Sør- og Sentral-Asia (The Great Game)

I januar 1823 ble han cornet i 6th Bengal Native Light Cavalry. Den 13. mai 1825 ble han forfremmet til løytnant, og 30. juli 1838 til kaptein.
Etter at han hadde vært i England for å komme seg etter en sykdom, fikk han tillatelse til å vende tilbake til Østen landeveien. Den 10. august 1829 reiste han via Hamburg, St. Petersburg, Tbilisi og Teheran til Astrabad. Der forkledte han seg som en innfødt handelsmann og forlot byen den 26. april 1830 med kurs mot Khiva.
Underveis ble han tatt til fange og ranet, men unnfikk å bli solgt som slave, og ble sluppet fri. Han vendte tilbake til Astrabad og reiste nå via Mashhad, Herat og Kandahar til India, hvor han ankom 14. januar 1831. I 1834 ble han assistent fot regjeringsagenten i Rajputana.
I 1838 var han på hjemlov i London.
På denne tiden ble russiske og persiske borgere solgt som slaver i de sentralasiatiske stater Khiva, Khokand og Bukhara, bestemte Russland seg for å sende straffekspedisjoner til regionen, og var dermed i begrep med å kunne utvide sitt innflytelsesområde i Sentral-Asia. Dette utløste i sin tur bektyring i London i henblikk på India, som var dominert av Det britiske ostindiske kompani. Conolly foreslo da at man skulle innlede forhandlinger med regionens makthavere og slik bygge allianser med deres stater mot den russiske maktutberedelse.
Conolly forlot London 11. februar 1839, utstyrt med anbefalelsesskriv fra Lord Auckland. Etter et opphold i India kom han våren 1840 til Kabul, der han ble engasjert i den britiske sendemann William Hay Macnaghtens stab og tok del i erobringen av Afghanistan under den første anglo-afghanske krig.
Han forlot Afghanistan mot slutten av september, og reiste om Merv til Khiva og Kokand. Han ankom Bukhara i oktober 1841 og ville der bevirke løslatelsen av  Charles Stoddart, som hadde sittet fengslet der siden desember 1838. Til å begynne med ble Conolly tatt vennlig imot.  Men da emiren ikke fikk noe svar på et brev han hadde sendt til dronning dronning Victoria, følte han seg ført ved nesten og så på Conolly som en bedrager. Da Storbritannia så under første anglo-afghanske krig ble tilføyet en militær katastrofe og fornedrelse ved generalmajor William Elphinstones tilbaketog gjennom Khyberpasset, bestemte emiren seg for å la henrette begge sine britiske fanger for spionasje.
Den 17. juni 1842 ble Stoddart og Conolly henrettet på plassen foran Ark-citadellet.
I 1845 foretok pastoren Joseph Wolff en reise for å finne ut hva som var skjedd med de to offiserene. Han og hans hustru kom så vidt fra det med livet, og skrev om omfattende skildring av sine reiser i Sentral-Asia, som gjorde Conolly og Stoddart til velkjente navn i Storbritannia for lange tider.
Gabriel Holtsmark

Liv

Han var sønn av gårdbruker Bent Holtsmark på gården Tveiter i Asker og Anne Elisabeth Gabrielsen. I 1893 ble han gift med Margrete Weisse, datter av professor Johan Peter Weisse. De hadde fem barn, blant dem Johan Peter Holtsmark, Anne Holtsmark og Karen Holtsmark.
Etter å ha vært elev ved Otto Anderssens skole tok han examen artium i 1885 og studerte deretter realfag ved universitetet i Kristiania. I 1892 tok han matematisk-naturvitenskapelig lærereksamen, og i 1902 fikk han doktorgraden fra Universitetet i Würzburg, etter å ha studert under Wilhelm Wien. Fra 1889 var han ansatt ved forskjellige skoler i Kristiania. I 1902 ble han utnevnt til overlærer i fysikk og matematikk ved Norges landbrukshøyskole i Ås. Her arbeidet han særlig med statistiske problemer i jordbruksforskningen.
I 1910 tok han en stilling som aktuar i livsforsikringsselskapet Fram. Etter ti år i dette firmaet ble han i 1920 ansatt som direktør for Oslo handelsgymnasium. Han hadde denne stillingen til han gikk av for aldesgrensen i 1937.
Holtsmark utga flere læreboker i fysikk, som ble brukt i mange år. Den mest kjente var Lærebok i fysik for realgymnasiet og tekniske skoler, utgitt sammen med Daniel Isaachsen. Han var kronprins Olavs privatlærer i fysikk. Fra 1920 til 1923 var han medlem av Statens prisråd.

Utmerkelser

Holtsmark var medlem av Det Norske Videnskaps-Akademi fra 1909.
Sandnes videregående skole

Historie

Sandnes videregående skole ble bygd i 1896 etter et vedtak i Sandnes bystyre, da under navnet Sandnes Kommunale Høiere Almenskole.
Til å begynne med var skolen bare en ren middelskole, senere kalt realskole. De første gymnasklassene kom i 1959, og i 1971 ble Reformgymnaset til. Dette skjedde samtidig som skolen flyttet inn i en ny bygning på Stangeland. Skolen fikk sitt nåværende navn i 1975, da betegnelsen gymnas ble byttet ut med videregående skole.
Fra og med høsten 2014 fikk skolen idrettsfag som utdanningsprogram. Dette skjedde samtidig med at skolen ble pusset opp, og fikk et nytt tilbygg. Innenfor idrettsfag har skolen toppidrett og breddeidrett. Av toppidretter tilbyr skolen svømming med SSLK, fotball med Sandnes Ulf, sykling med Sandnes Sykleklubb og BMX klubber. Skolen har også en rekke individuelle utøvere i flere idretter, som MX, friidrett, styrkeløft, kampsport, håndball og sjakk.

Fag

Skolen underviser i seks fremmedspråk: engelsk, tysk, fransk, spansk, latin og kinesisk. Sandnes videregående skole er en av fem videregående skoler i Norge som underviser i latin. Skolen underviser også i realfagene fysikk, matematikk, kjemi og biologi. Det er også mulig å ta et forberedende kurs for ex.phil. som et tilvalgsfag.
Charlie Cox

Karriere

Cox spilte biroller både i Kjøpmannen i Venedig (2004) og Casanova (2005), men det var som Tristan Thorn i eventyrfilmen Stardust (2007) at han virkelig ble et kjent fjes for publikum. Han fikk generelt ros for måten han spilte sin første store hovedrolle på.
I ettertid spilte han Ian Hamilton i dramakomedien Stone of Destiny (2008), som er basert på sanne hendelser. Han spilte også en birolle i historiefilmen Glorious 39 (2009). I 2011 fikk han rollen som Owen Slater i TV-serien Boardwalk Empire.
Excel Prestige International

Excel Prestige International var et pyramidespill av typen Reverse Pension Plan som ble etablert i 2007.
I likhet med alle andre konsepter av denne typen lovet Excel Prestige International at deltakere som investerte en liten sum ($40), ville få utbetalt en stor sum penger ($70.000). Forklaringene på hvordan dette skulle gjøres var vage og usannsynlige. I tillegg til løftene om en gigantisk utbetaling i fremtiden, ble deltakerne også lokket med muligheter til å tjene penger ved å rekruttere nye deltakere i et hierarkisk nettverk. Det fremkom ikke på selskapets nettsider hvem som stod bak virksomheten.
I Norge kom selskapet i Politiets søkelys i 2012 i forbindelse med bankskandalen i Vegårshei Sparebank der banksjefen hadde lånt ut 11,8 millioner uten sikkerhet. Det ble mistenkt at disse pengene var blitt investert i Excel Prestige International.
I april 2013 ble selskapets nettsted etterlatt med en melding om at nettstedet var midlertidig nede grunnet DDoS-angrep.
Acanthops tuberculata

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops tuberculata finnes på Brasil, Costa Rica, Fransk Guyana, Peru og Venezuela.
Studentopprøret i 1993

Sentrale studentpolitikere under studentopprøret 1993

- NSU-leder Per Helge Måseide
- NSU Bergen – leder Arvid Ellingsen.
- DUK- leder Øystein Drivflaadt
Goshen County

Historie

Goshen County ble grunnlagt i 21. februar 1911 med land utskilt fra Laramie County.
Fylket har fått sitt navn etter Goshen Hole, en dal som ligger sørvest i fylket. Minst fire forskjellige fortellinger finnes om opprinnelsen til navnet Goshen Hole. John C. Frémont overnattet ved Goshen Hole 14. juli 1843 og skrev ned navnet i sin journal, på sin oppdagelsesekspedisjon på Oregon Trail.
Medellín-kartellet

Historie

På slutten av 1970-tallet ble ulovlig kokainhandel et betydelig problem og ble en viktig kilde til profitt. Drugsherre Griselda Blanco distribuerte kokain til kartellet i New York City og senere Miami, etablering av et forbrytelsesnettverk som i sin høyde trafficed rundt 300 kilo per måned. I 1982 overgikk kokain kaffe. Private hærer ble reist for å bekjempe guerrillaer som forsøkte å omfordele sine land til lokale bønder, kidnappe dem eller fortrykke grammatikkpengene. Revolusjonære væpnede styrker i Colombia (Fuerzas Armadas Revolucionarias de Colombia eller FARC) forsøkte å stjele. 
Ved utgangen av 1981 og begynnelsen av 1982 kom medlemmer av Medellín-kartellet, det colombianske militæret, det amerikanske baserte selskapet Texas Petroleum, den colombianske lovgiveren, små industriere og velstående husdyrholdere sammen i en rekke møter i Puerto Boyacá og dannet en paramilitær organisasjon kjent som Muerte a Secuestradores ("Death to Kidnappers", MAS) for å forsvare sine økonomiske interesser, og å gi beskyttelse for lokale eliter fra kidnappinger og utpressing. Innen 1983 hadde colombianske interne anliggender registrert 240 politiske drap ved MAS-dødskampene, for det meste samfunnsledere, valgte embetsmenn og bønder.
Det følgende året ble Asociación Campesina de Ganaderos og Agricultores del Magdalena Medio ("Association of Middle Magdalena Ranchers and Farmers", ACDEGAM) opprettet for å håndtere både logistikk og offentlig relasjon til organisasjonen, og å gi en juridisk front for ulike paramilitære grupper. ACDEGAM arbeidet for å fremme anti-arbeidspolitikk, og truet alle som er involvert i å organisere arbeidskraft eller bønderes rettigheter. Truslene ble støttet av MAS, som ville angripe eller myrde alle som var mistenkt for å være "subversive". ACDEGAM har også bygget skoler hvis oppgitte formål var å skape et "patriotisk og anti-kommunistisk" utdanningsmiljø, og bygget veier, broer og helseklinikker. Paramilitær rekruttering, våpenlagring, kommunikasjon, propaganda og medisinske tjenester ble alle tom for ACDEGAMs hovedkvarter.
Ved midten av 1980-tallet hadde ACDEGAM og MAS gjennomgått betydelig vekst. I 1985 begynte stoffhandlerne Juan Matta-Ballesteros, Pablo Escobar, Gonzalo Rodríguez Gacha, Carlos Lehder og Jorge Luis Ochoa å skaffe seg store mengder penger inn i organisasjonen for å betale for utstyr, trening og våpen. Penger for sosiale prosjekter ble kuttet av og omdirigert for å styrke MAS. Moderne kampgeværer, som AKM, FN FAL, Galil og HK G3, ble kjøpt fra militæret INDUMIL, og medikamentfinansiert privat salg. Organisasjonen hadde datamaskiner og drev et kommunikasjonssenter som fungerte i samordning med statens telekommunikasjonskontor. De hadde 30 piloter, og et utvalg av fastflyvende fly og helikoptre. Britiske, israelske og amerikanske militære instruktører ble ansatt for å undervise i paramilitære opplæringssentre.
1. stridsvognbrigade

1. stridsvognbrigade (russisk 1-я Уральско-Львовская танковая бригада, full betegnelse 1. Ural-Lvov stridsvognbrigade) er en stridsvognbrigade underlagt 20. kombinerte armé i Vestre militærdistrikt i Russland. Brigaden er forlagt i byen Bogutsjar.

Historie

Brigaden var tidligere 10. garde stridsvogndivisjon og våpen- og materiellbase med benevnelsen 262. våpen- og materiellbase på samme sted.
Stenotsivoka

Utseende

Middelsstore, avlange, svarte trebukker, dekkvingene gjerne brunlige. Antennene er tynne og omtrent så lange som kroppen. Hodet er fremstrakt, noe snuteformet forlenget. Pronotum er avrundet sekskantet med en liten tann midt på hver side. Dekkvingene er avsmalnende bakover. Beina er nokså lange og kraftige, særlig leggene på bakbeina.

Utbredelse

Artene er endemiske for Madagaskar.
Buran (romferge)

Utvikling

Utviklinga av Buran begynte ved  det sovjetiske romfartsinstituttet TsAGI i 1976 som en respons på USAs romfergeprogram. Mens de sovjetiske ingeniørene foretrakk en liten og lett ferge med små vinger, presset militære makter for en fullskalakopi av USAs ferge, for å beholde balansen i den kalde krigens sabelrasling.
Konstruksjonen av fergene begynte i 1980, og i 1984 var den første Buran'en ferdig. Den første testen av en miniatyrmodell foregikk imidlertid så tidlig som juli 1983. Mens prosjektet pågikk, ble ytterligere fem prøveflygninger med miniatyrmodeller utført. En fullskala testmodell uten keramiske fliser ble utstyrt med jetmotorer for å utvikle landingsprosedyrer. Denne ble kalt «Buran analog» og 24 prøveflygninger ble utført før ferga ble ansett som «utslitt».

Første flygning

Den første og eneste flygningen i bane med den ubemannede Buran 1.01 skjedde klokka 03.00 UTC 15. november 1988. Den ble løftet ut i bane av den spesialdesignete Energija-raketten. Det var fremdeles ikke utført noen bemannede tester, så alt redningsutstyr samt en del cockpitutrustning var fremdeles ikke installert i ferga.
Ferga gikk i bane rundt jorda to ganger før den kom tilbake, og utførte en imponerende automatisk landing på rullebanen ved Baikonur kosmodrom. De amerikanske fergenes landinger er også for det meste automatisk, men for å starte landinga må man trykke på en knapp. Dette manuelle steget ble lagt til på krav fra astronautene, som hevdet at en for tidlig utløsing av landingsutstyret kunne bli fatalt; en for tidlig utløsing kunne i verste fall føre til romfergas ødeleggelse i likhet med Columbias ulykke i 2003.
Deler av oppskytningen ble sendt på tv, men ikke selve oppskytingen. Dette førte til noe spekulasjon om at det hele kunne ha vært forfalsket, og at den følgende landinga ikke var fra verdensrommet, men fra et fergebærende fly (i USA hadde man brukt denne metoden for å teste romfergenes flyegenskaper med testferga Enterprise, slik at de skulle være forberedt på Columbias første landing). Senere ble imidlertid hele videoen fra utskytninga offentliggjort, noe som bekrefter at Buran ble skutt opp; man kan på videoen se de dårlige værforholdene som hadde blitt beskrevet av russisk media.

Buran i science fiction

Buran har, sammen med romflyet Spiral, blitt brukt i Sergej Lukanenkos  science fiction-bok Zvezdy – kholodnye igrusjki (russisk: Звезды – холодные игрушки, «Stjernene er kalde leketøy»). Buran er der utstyrt med en motor som gjør at den kan fly raskere enn lyset, og er et av de fremste verktøy i handel med utenomjordiske.
Oligarki

Oligarker i nyere tid

Da Boris Jeltsin overtok makten i Russland lot han en del oligarker kjøpe store deler av statens eiendommer for en slikk og ingenting. Privatiseringspolitikken var ment å gi folket eierandeler i landets industri og ressurser, men ga i stedet en liten del av befolkningen, med lovlige og mindre lovlige midler, muligheten til å eie brorparten av økonomien, noe som også ga stor politisk innflytelse. Vladimir Putin har etter at han ble valgt til president forsøkt å redusere makten til oligarkene noe.
Calocerambyx

Utseende

En ganske stor, kraftig, brun trebukk med lange antenner. Oversiden er nokså tett kledt med brunhvit bestøvning. Antennene hos hannen er kraftige og rundt dobbelt så lange som kroppen. Pronotum er rundet, med tette tverrfurer. Dekkvingene er avsmalnende bakover, sidene litt rundede, med avrundet rettvinklede "skuldre" og en tann i spissen. Beina er ganske lange, kraftige men ikke påfallende fortykkede.

Utbredelse

Arten er kjent fra Ny-Guinea.
Peder Saxesen

Peder Saxesen (død 10. juli 1228) var erkebiskop i Lund domkirke fra 1223–1228.
Peder Saxesen hørte formentlig til slekten Uldsax. Han var domprost i Lund da han i 1223 ble valgt til erkebiskop etter forgjengeren Anders Sunesen, som hadde trukket seg tilbake til godset Ivøhus pga. sykdom. Valget var dog ikke foregått etter forskriftene, så paven erklærte først valget for ugyldig, men utså allikevel Saxesen til erkebiskop i januar 1224.
Saxesen deltok ikke direkte i de møter som ble holdt med greve Henrik av Schwerin for å få frigitt Valdemar Seier og hans sønn fra det tyske fangenskap. Ifølge dokumenter som ble sendt til Vatikanet, medvirket han dog på annet vis.
Sammen med biskopen av Skara, ble han beskikket til å undersøke muligheten for kroning av den norske konge Håkon Håkonsson, men Håkon protesterte og da Saxesen døde i 1228, gikk saken over til norske prelater. Han ble etterfulgt i sitt embete av Uffe Thrugotsen.
Rhaetulus

Utseende

Store, svarte hjortebiller. Store hanner kan bli opptil 65 millimeter lange inkludert kjevene. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde. Et særtrekk ved denne slekten er at pronotums ytterkant er fint tannet.

Utbredelse

Artene lever i det østlige og sørøstlige Asia, fra Korea til Thailand.
Islendinga saga

Bakgrunn

Islendinga saga utgjør kjernen i Sturlunga saga, en sagasamling som handler om Sturlungatiden på Island, en periode med borgerkrigslignende tilstander på 11- og 1200-tallet. I vid forstand kan man si denne blodige perioden strakk seg helt fra 1116 til 1264, da Island ble innlemmet i Norgesveldet.

Om sagaen

Islendinga saga omhandler perioden 1183 til 1262. I motsetning til sin onkel Snorre, hvis formål var å skrive underholdende og engasjerende historie, er Sturlas skrivestil mer nøktern og faktapreget. Dette handler nok mye om at Islendinga saga er en samtidssaga der forfatteren er nær hendelsene i tid og rom, og han er også selv deltaker i handlingen. Når Sturla skriver om hendelser der han selv er med, omtaler han seg selv i tredjeperson. Sturla er opptatt av å skildre de ulike hendelsene i detalj. Islendinga saga er derfor regnet som en god kilde til islandsk historie i denne perioden. Sagaen inneholder også mye informasjon om Norge og Norden.

Innhold

Fortellingen i Islendinga saga dreier seg blant annet om Sturlas egen far, Tord Sturlasson, som var en av Islands mektigste høvdinger. Da Tord ble syk og lå for døden i 1237, ble det sendt bud etter sønnene hans, presten Hauk Audunsson og Tords nærmeste venn Åmund Bergsson. På dødsleiet delte Tord ut godset sitt til barna sine, og etterpå ble han salvet av presten Hauk. Denne scenen er et godt eksempel på idéen om den allmektige Gud, som begynte å gjøre seg gjeldende i det norrøne samfunnet på denne tiden. Når man steg ut av denne verden, måtte man forlate sine jordiske besittelser, og bli salvet, altså renset for sine synder.